”Asta e decizia antrenorului. Împreună luăm decizia şi poate să ne împrumute. Când ai un jucător care nu are loc în echipă, decât să-l ţii pe bancă sau în tribună, lasă-l să joace la o echipă şi se întoarce când ai nevoie”, a declarat Victor Ponta la Antena 3, despre un eventual ”transfer” la PRU.

Întrebat dacă decizia conducerii PSD va fi pentru o transferare a sa la partidul condus de Bogdan Diaconu, el a spus: ”Negociem”.

Întrebat dacă, la alegerile din 11 decembrie, va fi ales deputat PSD sau PRU, el a spus că singurii care trebuie întrebaţi sunt cei doi lideri ai PSD şi PRU.

”Prima opţiune rămâne PSD. Totdeauna, în orice situaţie, la orice vârstă şi în orice moment”, a mai spus Ponta, precizând că niciodată nu va face rău PSD.